DISTRIBUIE

13 avioane cu români au plecat joi de la Cluj-Napoca spre Germania. Pasagerii sunt muncitori sezonieri în agricultură, iar cursele charter au fost plătite de Ministerul Agriculturii din Germania. Problema este că miile de pasageri au aduşi deodată la aeroport, fiind nevoie de intervenţia jadarmilor pentru a se asigura distanţarea socială.

Edilul Emil Boc a explicat, la ZIUA LIVE, că autorităţile clujene nu au fost informate despre această acţiune, iar în cauză s-a deschis un dosar penal pentru stabilirea vinovaţilor.

“Fiind ales de clujeni nu mă pot da după poala mătuşii şi să mă fac că nu văd, nu mă interesează. Sunt ales de clujeni, sunt preşedintele comitetului pentru stituaţii de urgneţă şi acest lucru se întâmplă în Cluj-Napoca, în oraşul pe care îl reprezint. Zici Cluj, oamenii se gândesc prima dată la primar, nu ştiu eu, dar zic ce a făcut primarul ăla acolo. De aceea am spus: oameni buni, avem pretenţia de a fi informaţi pentru a lua decizii. Vreau să mergeţi acum în aeroport să vedeţi care e situaţia, deşi şi azi sunt vreo 6 zboruri spre Germania. Acţiunea azi este organizată ca la carte şi la fel ar fi fost şi ieri dacă prefectul, primarul, preşedintele CJ Cluj ar fi fost informaţi şi, împreună cu jandarmeria, poliţia şi chiar armata, dacă era necesar, am fi făcut ordine. Există o anchetă penală pe rol, care va stabili exact vinovăţiile. Eu am spus foarte clar, că firma din Germania care a adus oamenii la aeroport cu 4 ore înainte, fără să îi gradeze, mi se pare inacceptabil. Am făcut atâtea lucruri bune pentru Cluj, ministrul Sănătăţii ne-a lăudat cu o zi înainte şi se întâmplă ce s-a întâmplat la aeroport, fără ca noi să fim informaţi şi imaginea face turul Europei şi tu stai şi explică la fiecare”, a declarant edilul Emil Boc.

Prefectura Cluj a anunţat că, în urma imaginilor și informațiilor apărute în spațiul public privind situația de pe Aeroportul Internațional Cluj, Secția Regională de Poliție Transporturi (SRPT) Cluj a deschis un dosar penal sub aspectul săvârșirii infracțiunii prevăzute de art. 352 Cod Penal (zădărnicirea combaterii bolilor - n.red.), sub coordonarea Parchetului de pe lângă Judecătoria Cluj Napoca. Mai multe AICI.